Ishockey under Vinter-OL 2022 – Menn

**[[Ishockey under Vinter-OL 2022|Ishockeyturneringen under Vinter-OL 2022]]** for menn ble arrangert fra 9. til 20. februar 2022 i Beijing nasjonale innendørsstadion og Wukesong sportssenter i Beijing. Tolv land deltok i turneringen. Lagene ble delt inn i tre grupper med fire lag for gruppespillet som ble spilt som en round robin. De tre gruppevinnerne og beste toer avanserte direkte til kvartfinalen mens de resterende lagene skulle spille kvalifiseringskamper om de siste fire kvartfinaleplassene. De tapende semifinalistene spilte bronsefinale, mens vinnerne spilte finale. Det russiske ishockeylandslaget, som deltok under navnet «Russian Olympic Committee» (ROC), var de regjerende olympiske mesterne.

Etter at verdens største profesjonelle ishockeyliga, National Hockey League (NHL), ikke lot spillerne delta i OL 2018 i Pyeongchang oppnådde NHL, spillerorganisajonen NHLPA og Det internasjonale ishockeyforbundet (IIHF) den 3. september 2021 en avtale som lot NHL-spillere få delta i OL. Men den 22. desember 2021 kunngjorde NHL og NHLPA at OL-turneringen ville bli avviklet uten deltakelse av NHL-spillere. Årsaken til dette var økningen av coronasmitte internasjonalt og opphopingen av utsatte grunnseriekamper på grunn av koronasmitte i mange NHL-klubber.

Finland vant sitt første OL-gull i ishockey etter at de slo det russiske ishockeylandslaget (under navnet «Russlands olympiske komité», ROC) 2–1 i finalen. I en jevnspilt kamp preget av stillingskrig og to avventende lag scoret Hannes Björninen scoret det matchvinnende målet 31 sekunder ut i tredje periode. Overraskelseslaget Slovakia vant bronse etter at de slo Sverige 4–0 i bronsefinalen. Dette var Slovakias første OL-medalje i ishockey og første medalje i et internasjonalt mesterskap siden sølvmedaljen ved ishockey-VM 2012. Med sine syv mål på syv kamper ble det 17-årige talentet Juraj Slafkovský poengkonge og valgt til turneringens mest verdifulle spiller.

I fraværet av NHL-spillere bød turneringen på mange jevne kamper og flere overraskende resultater av de mindre ishockeynasjonene over favorittene. Danmark overrasket positivt i turneringen med et jevnt 0–2 tap til ROC, en 2–1-seier over Tsjekkia og 5–3-seier over Sveits i gruppespillet før de igjen tapte i et jevnspilt 1–3-tap til ROC i kvartfinalen. Tsjekkia, som før turneringen hadde vært en medaljekandidat, røk ut i kvalifiseringskampen til Sveits og endte med sin 9. plass for første gang noensinne utenfor top åtte, deres dårligste plassering i et mesterskap i historien. Slovakia overrasket stort i turneringen ved å slå ut medaljekandidat USA på straffeslag i kvartfinalen, spilte jevnt mot Finland i semifinalen og Sverige i bronsekampen. Det russiske laget, som tidligere har vært kjent for sin offensive tradisjoner og kreative spillestil, spilte i stedet med en forsiktig og disiplinert spilleplan som ga rekke jevnspilte kamper som ble vunnet med kun ett eller to måls margin. 

## Medaljevinnere

## Arenaer

## Kvalifisering

Kvalifiseringen til herrenes ishockeyturnering under Vinter-OL 2022 i Beijing ble avgjort av IIHFs verdensranking i etterkant av ishockey-VM 2019. Ved IIHFs årskongress i København i 2018 ble det vedtatt at Kina var direkte kvalifisert til turneringen som vertsnasjon. De åtte høyest rangerte lagene på IIHFs verdensranking for 2019 var direkte kvalifisert til turneringen, mens alle andre land skulle spille kvalifiseringsturneringer for å kvalifisere seg til de resterende tre plassene i turneringen.

Blant nasjonene som ikke klarte å kvalifisere seg fant man Frankrike (siste OL-deltagelse i 2002), Belarus (siste OL-deltagelse i 2010), Norge (for første gang siden 2006) og Slovenia (for første gang siden 2010). Danmark kvalifiserte seg for første gang noensinne. Latvia returnerte etter at de sist var med i 2014.

;Merknader

## Turneringsformat
Turneringsformatet var stort sett uendret siden introduksjonen ved vinter-OL i Vancouver i 2010 bortsett fra en endring i semifinalene.

### Spilleformat
I gruppespillet ble de tolv lagene inndelt i tre grupper med fire lag i hver. Lagene skulle spille en round robin på tre gruppespillskamper mot på forhånd kjente motstandere. Etter at gruppespillet var avsluttet ville lagene bli rangert fra 1D til 12D. Rangeringen ble avgjort etter følgende kriterier:

* Høyeste gruppeplassering
* Flest poeng
* Beste målforskjell
* Flest scorete mål
* Bedre plassering på 2021 IIHF verdensranking

De fire beste lagene i gruppespillet (gruppevinnerne (1D-3D) samt beste toer) avanserte direkte til kvartfinalene mens de resterende åtte lagene skulle spille kvalifiseringskamper om de fire siste kvartfinaleplassene. Kvalifiseringskampene ville stå mellom:

*5D mot 12D (vinner blir E1)
*6D mot 11D (vinner blir E2)
*7D mot 10D (vinner blir E3)
*8D mot 9D (vinner blir E4)

Taperne av disse kvalifiseringskampene var slått ut av turneringen og ble etterfølgende rangert fra 9. til 12. plass ut fra rangeringen deres i gruppespillet. Vinnerne av kvalifiseringskampene avanserte til kvartfinalene som ble spilt som følger:

*1D mot E4
*2D mot E3
*3D mot E2
*4D mot E1

De fire tapende lagene blir rangert fra 5. til 8. plass. En endring fra siste OL var at semifinalistene nå ville bli omseedet etter kvartfinalene etter et format i stil med formatet introdusert av IIHF ved ishockey-VM 2021. Basert på rangeringen etter gruppespillet ville det best rangerte gjenværende laget møte det lavest rangerte gjenværende laget i den tidlige kampen, mens det nesthøyest rangerte laget ville møte det nestlavest rangerte laget i den andre kampen.

De tapende semifinalistene spiller bronsefinale, mens vinnerne spiller finale. Hjemmelaget i både bronsefinalen og semifinalen blir det høyest rangerte laget etter gruppespillet.

### Poengsystem
I alle kampene ble poengene utdelt som følger:

* 3 poeng for seier i ordinær tid
* 2 poeng for seier i overtid eller etter straffeslagskonkurranse
* 1 poeng for tap i overtid eller etter straffeslagkonkurranse
* 0 poeng for tap

### Prosedyrer ved poenglikhet
Poengsystemet tillot ikke at en kamp endte uavgjort. Hvis to lag hadde like mange poeng ville deres plassering avgjøres av deres innbyrdes oppgjør og vinneren av denne rangeres øverst.

Ved poenglikhet mellom to eller flere lag ville deres plassering avgøres av følgende tiebreakprosedyre:

***Trin 1:** Med utgangspunkt i lagenes innbyrdes kamper dannes det en undergruppe hvor lagene rangeres etter antall poeng i disse kampene. 
***Trin 2:** Hvis det fortsatt er poenglikhet vil målforskjell i innbyrdes oppgjør være avgjørende.
***Trin 3:** Hvis det fortsatt er poenglikhet vil flest antall scorede mål i innbyrdes oppgjør være avgjørende.
***Trin 4:** Hvis det fortsatt er poenglikhet vil lagenes resultater mot det nærmeste, best plasserte laget uten for undergruppen tas med i beregningen. Det øverst rangerte laget vil i dette tilfellet være laget med det beste resultatet (1. poeng, 2. målforskjell, 3. antall scorede mål) imot det nærmeste, best plasserte laget.
***Trin 5:** Hvis det fortsatt er poenglikhet vil lagenes resultater mot det nærmeste, nest best plasserte laget uten for undergruppen tas med i beregningen.
***Trin 6:** Hvis det fortsatt er poenglikhet tas det sportslige hensyn og lagenes plasserinv vil avgjøres av deres plassering på IIHFs verdensranking forut for mesterskapet.

### Prosedyre for overtid og straffeslag
Hvis en kamp ikke var avgjort etter ordinær spilletid skulle det spilles en overtidsperiode som ble vunnet når et av lagene scoret et mål («sudden death»). Alle overtidsperioder ble spilt med tre utespillere og en målvakt på hvert lag.

Lengden på overtidsperiodene var som følger:

* Gruppespillskamper: 5 minutters overtid etterfulgt av straffeslag
* Kvart-, semi- og bronsefinaler: 10 minutters overtid etterfulgt av straffeslag
* Finalen: 20 minutters overtidsperioder inntil et av lagene scorer et mål

Dersom kampen i gruppespillet, kvart-, semi- og bronsefinaler forble uavgjort etter overtidsperioden skulle kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftet til å skyte inntil et avgjørende mål ble scoret. Hvis det fortsatt sto likt etter de fem forsøkene fortsatte straffeslagskonkurransen i omvendt rekkefølge og en spiller fra hvert lag skiftet til å skyte et enkelt, avgjørende straffeslag. Straffeslagskonkurransen fortsatte dermed med sudden death-format hvor en spiller fra hvert lag slo straffeslag inntil en vinner ble kåret. De samme eller nye spillere kunne utvelges til de avgjørende straffeslagene. Alle spillerne som er oppført på matchprotokollen var tillatt å ta straffeslag, bortsett fra spillere som sonet utvisninger som ikke er ferdig sonet eller spillere som hadde blitt idømt liten disiplinærstraff eller matchstraff under kampen.

## NHL-deltakelse
Den 10. juli 2020 ble spillerorganisasjonen National Hockey League Players' Association (NHLPA) og National Hockey League (NHL) enige om en fireårig forlengelse av ligaens tariffavtale (ut 2025/26-sesongen) med en bestemmelse som åpnet for muligheten for NHL-deltakelse ved vinter-OL i 2022 og 2026. Heretter inngikk NHL og NHLPA i forhandlinger med  (IOC) og Det Internationale Ishockeyforbund (IIHF) om NHL-deltakelse. På grunn av COVID-19-pandemien var det noe usikkerhet om NHL-spillerne ville få lov å delta i OL, noe som NHL-kommissjonær Gary Bettman uttrykte:

På tross av usikkerheten offentliggjorde NHL den 22. juli 2021 en terminliste for 2021-22-sesongen med en innlagt pause for OL, men ligaen opplyste samtidig at partene ikke ennå hadde kommet til enighet om NHL-spillernes deltakelse. Den 3. september 2021 offentliggjorde NHL, NHLPA og IIHF at partene hadde oppnådd en avtale om å lå NHL-spillerne delta i OL.

Det ble etterfølgende stilt spørsmål til NHLs deltakelse som følge av den forverrede situasjonen relatert til koronaviruspandemien. Ligaen hadde inntil 10. januar 2022 til å beslutte om de ville tillate spillerne å delta eller ikke. Selv om at IIHF-president Luc Tardif prøvde å berolige NHL med at det ikke var nødvendig med karantene i Kina i tilfelle av smitte uttrykte flere spillere bekymring til smittesituasjonen, blant annet de canadiske NHL-stjernene Connor McDavid og Alex Pietrangelo. Den svenske NHL-målvakten Robin Lehner hadde sågar allerede meldt avbud til turneringen på grunn av bekymringene.

Den 22. desember 2021 bekreftet NHL og NHLPA endelig at OL-turneringen ville bli avviklet uten deltakelse av NHL-spillere. Årsaken til dette var økningen av coronasmitte internasjonalt og opphopingen av utsatte grunnseriekamper på grunn av koronasmitte i mange NHL-klubber. NHL-kommisjonær Bettman uttalte følgende: 

## Usikkerhet rundt Kinas deltakelse
Den 17. mai 2018 offentliggjorde IIHF at Kina ville bli direkte kvalifisert til OL-turneringen som arrangørnasjon. Etter at Kina hadde blitt tildelt lekene iverksatte den kinesiske regjeringen med russisk hjelp en rekke tiltak for å gjøre det kinesiske ishockeylandslaget (nummer 33 på IIHFs verdensranking) mere konkurransedyktig. Landets ishockeyforbund gjennomgikk en omfattende omstrukturering og spillere av kinesisk opprinnelse i utlandet ble kontaktet med tanke på fremtidig naturalisering. Fra 2016/17-sesongen ble den øverste russiske ishockeyligaen Kontinental Hockey League (KHL) utvidet med det kinesiske klubblaget Kunlun Red Star, med farmerlaget Kunlun Red Star-BSU Beijing i den nest beste russiske ligaen Vyssjaja Khokkejnaja Liga (VHL) og et juniorlag ORG Junior i den øverste russiske juniorligaen Molodezjnaja Khokkejnaja Liga (MHL).

På tross av tiltakene hadde ikke det kinesiske landslaget forbedret seg nevneverdig i 2021. På IIHFs verdensranking i 2021 lå Kina på en 32. plass, noe som ble forverret av at det kinesiske landslaget ikke hadde spilt noen landskamper siden 2019 på grunn av at COVID-19-pandemien. Kunlun Red Star, som skulle ha dannet kjernen for Kinas landslagsspillere, hadde hovedsakelig brukt utenlandske importer og kun få kinesiske spillere, hatt problemer med jevnlig utskifting av ledere og trenere, og lå i bunnen av tabellen i alle sesongene siden debuten i 2016/17-sesongen. Sør-Korea (som tillater dobbelt statsborgerskap) kunne naturalisere utenlandske spillere innen OL i 2018, og IIHF oppfordret derfor kineserne til å naturalisere utenlandske spillerere. Kinas strenge nasjonalitetsregler og anerkjenner ikke dobbelt statsborgerskap, noe som gjør nasjonalitetsbytter vanskelig. Samtidig skal idrettsutøvere født i utlandet gi opp sine tidligere nasjonaliteter og delta i utdanning i Kinas kommunistpartis (KKP) verdier, en prosess som kan ta flere år å fullføre.

Ved IIHF-kongressen i september 2021 ble Luc Tardif Sr. valgt til ny IIHF-president. Den 27. september uttrykte Tardiff sin bekymring for at det kinesiske landslaget ikke var godt nok for å delta i OL. Ifølge han kunne Kinas deltakelse forringe sportens omdømme og utgjøre en risiko for vertsnasjonens spillere og motstanderne i OL-kampene. Tardif avslørte samtidig at Kina dermed kunne fjernes fra turneringen og at Norge, som det øverst rangerte laget som ikke kvalifiserte seg til OL, dermed ville få deres plass.

Norges ishockeyforbund fikk derfor beskjed fra IIHF om å gjøre seg klar for eventuelt å overta Kinas plass i OL. De leverte derfor en longlist over OL-aktuelle spillere innen fristen den 15. oktober 2021 samtidig med de andre lagene. Samtidig utvalgte IIHF en gruppe på fem eksperter som skal observere det kinesiske landslaget i aksjon. Gruppen skulle gjennomgå den kinesiske longlisten for å sikre at alle spillerne er rettmessig spilleberettiget. Når listen er renset for spillere som ikke oppfyller kriteriene for kinesisk statsborgerskap skal gruppen observere to treningskamper (13. og 15. november 2021) mellom Kina og et lag fra KHL, som vil strømmes over internett for å unngå tvil om IIHFs beslutning.

Etter en måned med spekulasjoner sa IIHF-president Luc Tardif i en pressemelding den 2. november 2021 at Kinas herrelandslag får spille OL:

Til tross for dette uttalte Norges Ishockeyforbund at IIHFs pressemelding var misvisende og at situasjonen forble uendret frem til etter de to kampene 15. og 17. november der Kunlun Red Star med aktuelle landslagsspillere skulle møte KHL-motstand. To dager senere tonet Tardif ned sine uttalelser og nevnte at en avgjørelse tidligst ville komme den 25. november. 

Alle klokkeslett er gitt i lokal tid UTC+03.00 (Moskvatid).

Treningskampene til Kunlun Red Star endte med  et 4–5-tap på overtid til Amur Khabarovsk og et 1–4-nederlag til Avangard Omsk. Selv om IIHF vurderte spillerne rent prestasjonsmessig som egnede var det fortsatt usikkerhet rundt spillerberettigelsen til de nordamerikanske spillerne, blant annet fordi at klubben har spilt i Russland i stedet for Kina på grunn av koronaviruspandemien. Kinas deltakerstatus ble diskutert av IIHF-rådet på et styremøte den 26. november, men ingen beslutning ble tatt og avgjørelsen ble utsatt til den 6. desember. Etter ytterligere en uke med forhandlinger mellom IIHF og CIHA om spilleberettigelse besluttet IIHF den 7. desember 2021 endelig at de opprettholdte beslutningen fra 2018-kongressen om å garantere Kinas herrelag kvalifiseringsplassen som vertsnasjon. Kinas ishockeylandslag fikk dermed delta i OL-turneringen.

## Seeding

Seedingen til turneringen ble avgjort på grunnlag av lagenes plassering på IIHFs verdensranking i 2020. De tolv lagene i den olympiske ishockeyturneringen ble delt inn i tre grupper med fire lag hver i den innledende runden. Lagene ble seedet etter serpentinsystemet i henhold til lagenes plassering på verdensrankingen på følgende måte:

De åtte beste direkte kvalifiserte lagene ble seedet på plassene fra nummer 1 til 8. Det øverst rangerte laget på verdensrankingen som kvalifiserte seg til turneringen blir seedet som nummer 9, nest beste som nummer 10 og tredje best som nummer 11. Kina, som det dårligst rangerte laget, ble seedet som nummer 12. Den endelige seedingen i den innledende runden ble offentliggjort den 23. september 2021.

## Dommere
Følgende dommere og linjedommere har blitt utnevnt av IIHF til å dømme kampene under turneringen.

## Lagoppsett

Alle tolv deltakende lag, gjennom en bekreftelse fra deres respektive nasjonale forbund, skulle levere en liste over en såkalt longlist over rundt 50 OL-aktuelle spillere innen den 15. oktober 2021. Det endelige lagoppsettet på 23 spillere vil bli offentliggjort i januar 2022. Elleve av lagene (alle bortsett fra Kina) skulle innen den 8. oktober offentliggjøre navnene på tre NHL-spillere som ville bli tatt ut til OL.

## Gruppespill
Spilleterminen ble offentliggjort 23. september 2021. Alle klokkeslett er gitt i lokal tid UTC+08.00.

### Gruppe A

### Gruppe B

### Gruppe C

## Sluttspill
### Rangering etter gruppespill
Etter at gruppespillet var avsluttet ble lagene rangert fra 1D til 12D. Rangeringen blir avgjort etter følgende kriterier:

* Høyeste gruppeplassering
* Flest poeng
* Beste målforskjell
* Flest scorete mål
* Beste plassering på IIHFs verdensranking for 2021

De fire beste lagene i gruppespillet (gruppevinnerne (1D-3D) samt beste toer) avanserte direkte til kvartfinalene mens de resterende åtte lagene skulle spille kvalifiseringskamper om de fire siste kvartfinaleplassene.

Etter kvartfinalene ville semifinalistene bli omseedet. Basert på rangeringen etter gruppespillet ville det best rangerte gjenværende laget møte det lavest rangerte gjenværende laget i den tidlige kampen, mens det nesthøyest rangerte laget ville møte det nestlavest rangerte laget i den andre kampen.

Kilde: IIHF.com

### Utslagstablå

### Kvalifiseringskamper

### Kvartfinaler

### Semifinaler

### Bronsefinale

### Finale

## Sluttplassering

## Prisutdeling
### Allstar-lag og MVP
Turneringens allstar-lag og mest verdifulle spiller (MVP) ble stemt frem av internasjonale medier ved avslutningen av turneringen. Følgende spillere ble stemt frem:

## Statistikk
### Toppscorere

Kilde: IIHF.com

;Hat-tricks
*  
*  

### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com

;Målvakter med shutouts («holdt nullen»)
*  
*  
*  **(2)** 
*  **(2)** 
*  
* 

### Special teams (over- og undertallsspill)

### Scoringseffektivitet

### Utvisninger

## Referanser


## Eksterne lenker
* 
*